**Kemin taidemuseo** on kulttuurikeskuksessa sijaitseva alueellinen vastuumuseo. Se on yksi Suomen alueellisista vastuumuseoista, jossa on esillä erityisesti Lapin kuvataidetta, minkä lisäksi museossa järjestetään myös kansainvälisiä näyttelyitä.

Museorakennus
-------------

*Pääartikkeli: Kemin kulttuurikeskus*
Kemin taidemuseo sijaitsee Kemin kulttuurikeskuksessa, josta löytyvät taidemuseon tilojen lisäksi myös Kemin kaupungin pääkirjaston, Kivalo-opiston ja Meri-Lapin musiikkiopiston tilat. Kolmessa vaiheessa rakennetun Kemin kulttuurikeskuksen taidemuseolle varattu osa valmistui yhdessä työväenopistolle ja kauppaopistolle varattujen tilojen kanssa vuonna 1977 ja museo muutti nykyisiin tiloihinsa vuoden 1990 jälkipuoliskolla. Museo sijaitsee torin laidalla osoitteessa Marina Takalon katu 3.

Kokoelmat ja toiminta
---------------------

Kemin taidemuseo on Pohjois-Suomen vanhin taidemuseo. Sen kokoelmat saivat alkunsa vuonna 1947 lehtori Ape Rantaniemen lahjoittamasta taidekokoelmasta, joka sisälsi erityisesti 1910- ja 1920-lukujen suomalaista taidetta kuten Albert Edelfeltin, Akseli Gallen-Kallelan, Pekka Halosen, Eero Nelimarkan, Marcus Collinin, Tyko Sallisen, Ellen Thesleffin ja Magnus Enckellin teoksia. Aluksi kokoelmaa pyrittiin täydentämään niin, että hankinnat liittyisivät tyylillisesti tai taiteilijakohtaisesti Rantaniemen lahjoituskokoelmaan. Nykyään Kemin taidemuseon hankintojen pääpaino on läänin nykytaiteen kartuttamisessa. Museon kokoelmiin kuului vuonna 2007 noin 2156 teosta.

Aluetaidemuseonimityksen Kemin taidemuseo sai vuonna 1981 ja suomalainen aluetaidemuseotoiminta lähtikin liikkeelle kokeiluna juuri Kemin taidemuseosta.

Kemin taidemuseo on Suomen museoliiton jäsenmuseo ja sen vs. museotoimenjohtajana toimii Tanja Kavasvuo.

Museo on avoinna maanantaista perjantaihin kello 10-17 sekä lauantaisin kello 10-15.

Lähteet
-------

1. 1 2 3 4 5  Kemin kaupungille uusia kulttuurijohtajia *Lapin Kansa*.  25.10.2020. Kalevamedia. Viitattu 14.4.2008.
2. ↑  Museot *Yhteystietoja*. Viitattu 5.11.2020.
3. 1 2  Museot - Kemin taidemuseo museot.fi:  Suomen museoliitto. Viitattu 14.4.2008.
4. 1 2 3 4 5  Kemin taidemuseon 60. juhlavuosi (1947-2007) Kemin taidemuseo.  Arkistoitu 16.11.2007. Viitattu 26.10.2008.
5. 1 2 3 4  Virpi Hauru ja Helka Ketonen: Valtakunnallinen taidekokoelmaprojekti. Väliraportti  1.12.2003. Valtion taidemuseo, Taidemuseoalan kehittämisyksikkö KEHYS.  Arkistoitu 10.6.2007. Viitattu 26.10.2008.
6. ↑  Kemin taidemuseo *kemi.fi*.

Aiheesta muualla
----------------

* Kemin taidemuseo

Kemi

|  |  |
| --- | --- |
| Kaupunginosat | 
* Ajos
* Hepola
* Karihaara
* Karjalahti
* Kivikko
* Koivuharju
* Nauska
* Paattio
* Peurasaari
* Ritikka
* Rytikari
* Sauvosaari
* Syväkangas
* Takajärvi
* Tervaharju

 |
| Liikenne | 
* Ajoksen satamarata
* Elijärven kaivosrata
* Lentoasema
* Rautatieasema

 |
| Nähtävyyksiä | 
* Historiallinen museo
* Jäänmurtaja Sampo
* Jalokivigalleria
* Kaupungintalo
* Kirkko
* Kulttuurikeskus
* Lumilinna
* Taidemuseo

 |



|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Kemin taidemuseo (Q11870877)ohje |
| --- |
|  |
| esiintymä kohteesta | taidemuseo, kulttuurihistoriallinen museo, museo |
|  |
| valtio | Suomi |
|  |
| sijaitsee hallinnollisessa yksikössä | Kemi |
|  |
| katuosoite | Marina Takalon katu 3, 94100 Kemi |
|  |
| koordinaatit | 65°44′09″N 24°33′27″E﻿ / ﻿65.7358°N 24.5575°E﻿ / 65.7358; 24.5575 |
|  |
|  |

 |